|  |  |  |  |
| --- | --- | --- | --- |
| grb-rh.bmp | |  | |
| Grb opcine SvJnB | **REPUBLIKA HRVATSKA**  **MEĐIMURSKA ŽUPANIJA OPĆINA SVETI JURAJ NA BREGU** | |  |

**OPĆINSKO VIJEĆE**

KLASA: 250-06/24-01/01

URBROJ: 2109-16-03-24-2

Pleškovec, 28. veljače 2024.

Sukladno članku 13. stavak 8. Zakona o zaštiti od požara („Narodne novine“, broj 92/10 i 114/22) i članku 28. Statuta Općine Sveti Juraj na Bregu („Službeni glasnik Međimurske županije“, broj 30/23), Općinsko vijeće Općine Sveti Juraj na Bregu na svojoj 18. sjednici održanoj dana 28. veljače 2024. godine, donosi

**IZVJEŠĆE O STANJU ZAŠTITE OD POŽARA U 2023. GODINI**

**ZA OPĆINU SVETI JURAJ NA BREGU**

Sukladno Ustavu RH („Narodne novine“, broj 56/90, 135/97, 08/98, 113/00, 124/00, 28/01, 41/01, 55/01, 76/10, 85/10 i 05/14) protupožarna zaštita predana je u nadležnost jedinica lokalne samouprave koje organiziraju zaštitu od požara na svom području kao javnu službu te skrbe o stanju zaštite od požara sukladno odredbama Zakona o zaštiti od požara („Narodne novine“, broj 92/10 i 114/22), općim aktima i drugim odlukama, kao i priznatim pravilima tehničke prakse. Odgovorna osoba za provođenje zaštite od požara na području Općine Sveti Juraj na Bregu je općinski načelnik. Izradom Procjene ugroženosti od požara i tehnološke eksplozije te izradom Plana zaštite od požara proizlazi da je JVP Grada Čakovca formirana kao središnja postrojba koja izvršava intervencije (zaprima pozive, izlazi na intervencije, prenosi daljnje obavijesti).

1. **OPERATIVNO PREVENTIVNA DJELOVANJA**

Operativno i preventivno djelovanje je u uskoj i neraskidivoj suradnji pa je ponekad teško povući vidljivu granicu gdje prestaje a gdje počinje pojedina djelatnost. Činjenica je da nema savršene preventive koja bi mogla isključiti postojanje operative. Bitno je naglasiti da svaki veći incident (požar, tehnička intervencija) neminovno nosi financijske i druge troškove. Analizom se može doći do saznanja da je uloženi novac u preventivu i operativu samo jedan mali dio vrijednosti u odnosu na štete koje nastaju događajem.

Operativno preventivna djelovanja podrazumijevaju sve one aktivnosti koje dobrovoljna društva (DVD Brezje, DVD Lopatinec, DVD Mali Mihaljevec, DVD Vučetinec, DVD Zasadbreg) i Javna vatrogasna postrojba Čakovec (JVP) moraju ispunjavati sukladno Zakonu o vatrogastvu, Zakonu o zaštiti od požara, Procjeni ugroženosti od požara i tehnološke eksplozije, Planu zaštite od požara Općine Sveti Juraj na Bregu, Zakonu o udrugama (za DVD), Zakonu o ustanovama (JVP) te ostalih podzakonskih akata s ciljem da bi svoju operativnu spremnost zadržali na nivou koji se propisuje.

Tijekom žetvene sezone u 2023. godini provodile su se mjere zaštite od požara koje su se sastojale od dežurstava, ophodnji i pregleda kombajna. U provođenju mjera zaštite od požara bilo je uključeno svih 5 DVD-a Općine Sveti Juraj na Bregu.

1. **STATISTIKA INTERVENCIJA JVP-a I DVD-a U 2023. GODINI NA PODRUČJU OPĆINE SVETI JURAJ NA BREGU**

Djelatnici Javne vatrogasne postrojbe Grada Čakovca zajedno sa DVD-ima su u razdoblju od 01.01.2023. do 31.12.2023. godine imali pozive za intervencije 2 puta za područje Općine Sveti Juraj na Bregu.

Općina Sveti Juraj na Bregu: intervencije u 2023. godini po mjesecima i vrstama:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **1. mj** | **2. mj** | **3. mj** | **4. mj** | **5. mj** | **6. mj** | **7.**  **mj** | **8. mj** | **9.**  **mj** | **10. mj** | **11. mj** | **12. mj** | **UKUPNO** |
| **JVP** | 1 | 0 | 1 | 0 | 1 | 2 | 2 | 0 | 0 | 1 | 0 | 0 | **8** |
| **DVD** | 6 | 4 | 1 | 2 | 6 | 5 | 10 | 3 | 1 | 0 | 0 | 2 | **40** |
| **ZAJEDNO** | 0 | 0 | 0 | 1 | 0 | 0 | 0 | 0 | 0 | 1 | 0 | 0 | **2** |
| **Građevine** | 0 | 0 | 0 | 1 | 0 | 0 | 0 | 0 | 0 | 0 | 0 | 1 | **2** |
| **Prometala** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |
| **Otvoreni P** | 0 | 1 | 0 | 0 | 0 | 0 | 0 | 0 | 0 | 0 | 0 | 0 | **1** |
| **Tehničke I** | 7 | 2 | 2 | 0 | 4 | 6 | 8 | 1 | 1 | 1 | 0 | 1 | **33** |
| **Ostale** | 0 | 1 | 0 | 2 | 3 | 1 | 4 | 2 | 0 | 1 | 0 | 0 | **14** |
| **UKUPNO** | **7** | **4** | **2** | **3** | **7** | **7** | **12** | **3** | **1** | **2** | **0** | **2** | **50** |

DVD-i s područja Općine Sveti Juraj na Bregu imali su ukupno 40 intervencija na području Općine Sveti Juraj na Bregu.

Ovo Izvješće će se objaviti u „Službenom glasniku Međimurske županije“.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |

**PREDSJEDNIK**

Općinskog vijeća

Anđelko Kovačić